Koomiks tutvustab kaugel planeedil olevat kaevanduskolooniat. Ühel hetkel avastatakse ilmselgelt tühjalt planeedilt kummaline objekt või artefakt, mis ehituse tõttu saab olla ainult intelligentse eluvormi poolt loodud. Tulevikus levib usk nimega unitoloogia,  mis kuulutab, et kunagi leitakse "the marker", mis on usu looja sõnul inimkonna tekke alus. Kummalise artefakti leidmisel kaugelt planeedilt nimetatakse see kohe unitoloogide poolt Altmani "the markeriks". Altman oli see mees, kes unitoloogiale aluse pani. Nii tekivad nö. uskmatute ja uskujate vahel tuline hõõrumine, millest tulenevaid probleeme peavad koomiksi peategelased Cortez ja Neumann lahendama, kes on koloonia turvameeskonnas. Pärast artefakti leidmist hakkavad toimuma sündmused, mida keegi ei oska  seletada. Toimuvad kallaletungid, millel pole justkui korralikku põhjust. Pärast koloonia rajamist pole kallaletungide tase kunagi nii kõrge olnud. Mida aeg edasi, seda veidramaks koloonia käitumine ja vaimne tervis muutub. Kolonistide seas olevad unitoloogid süvenevad oma usku, sest "the marker" on leitud. Nemad on veendunud, et tegu on jumala poolt saadetud õnnistusega, mida uskmatud ei mõista.   Tegelikult mõjutab artefakt kolooniat hoopis teistel põhjustel. Inimesed hulluvad, hakkavad sonima ja kuulevad ja näevad, mida tegelikult pole  ning kummaline organism on end koloonia keldritesse elama sättinud. Eemaldada seda ei saa, sest see tekib alati tagasi. Turvaülemad Neumann ja Cortez uurivad kummalisi sündmusi ning üritavad asja tuumani jõuda, aga mida rohkem uurida seda enam saab selgeks, et koloonias aset leidvate rahutuste taga on artefakt ise. Koloonia ülemus ja planeedile lähenava laeva USG Ishimura kapten on unitoloogid ning nende eesmärk on "the marker" turvaliselt Maale toimetada. Inimeste usk on nii tugev, et keegi ei võta kuulda  hoiatusi ja halbu endeid enne kui on liiga hilja. Enam ei ole asi usus, vaid artefaktis, mis mõjutab kolonistide vaimset tervist ja paneb neid valmis selleks, mis on tulemas ja mis neid muudab. See, mis on tulemas inimestele kohe kindlasti ei meeldi.